wickkiey/tamil-wikipedia-chunked huggingface dataset:
# டக்ளஸ் ஆடம்ஸ்

**டக்ளஸ் ஆடம்ஸ்** (*Douglas Adams*, மார்ச் 11 1952 – மே 11 2001) ஒரு பிரிட்டானிய ஆங்கில எழுத்தாளர் மற்றும் நாடகாசிரியர். அறிபுனை புதின வரிசையான *தி ஹிட்ச்ஹைக்கர்ஸ் கைட் டூ தி காலக்சி (The Hitchhiker's Guide to the Galaxy)* இவரது குறிப்பிடத்தக்க படைப்பாகும். அறிபுனை, அங்கதம், நகைச்சுவை ஆகிய பாணிகளில் புத்தகங்களை எழுதியுள்ளார்.  
1974ல் தன் முதல் படைப்பை வெளியிட்ட ஆடம்ஸ் பிபிசி தொலைக்காட்சி நிறுவனத்தின் மாண்ட்டி பைத்தான் நகைச்சுவை நிகழ்ச்சியின் மூலம் பிரபலமடைந்தார். 1977ல் அவரது *தி ஹிட்ச்ஹைக்கர்ஸ் கைட் டூ தி காலக்சி* பிபிசி வானொலி சேவையில் ஒரு அறிபுனை நகைச்சுவை நிகழ்ச்சியாக அறிமுகமானது. அதன் பெரும் வெற்றிக்குப்பின்னர். புத்தக வடிவிலும் வெளியானது. மொத்தம் ஐந்து புத்தகங்களைக் கொண்ட இந்த வரிசை ஆடம்சுக்கு உலகப்புகழ் பெற்றுத்தந்தது. இதுவரை உலகெங்கும் ஒன்றரை கோடி படிகள் விற்பனையாகியுள்ள இந்த வரிசையின் அடிப்படையில் தொலைக்காட்சித் தொடர்கள், நாடகங்கள், நிகழ்பட ஆட்டங்கள், படக்கதைகள் மற்றும் ஒரு முழுநீளத் திரைப்படமும் உருவாக்கப்பட்டுள்ளன. *டிர்க் ஜெண்ட்லீஸ் ஹோலிஸ்டிக் டிடெக்டிவ் ஏஜென்சி* மற்றும் *தி லாங் டார் டீ டைம் ஆஃப் சோல்* இவரது பிற குறிப்பிடத்தக்க படைப்புகள். ஆடம்ஸ் ஒரு இறை மறுப்பாளர். ரிச்சர்ட் டாக்கின்ஸ் தனது *தி காட் டெலூஷன்* புத்தகத்தை ஆடம்சுக்கு சமர்ப்பணம் செய்துள்ளார்.  
11 மார்ச், 2013 அன்று டக்ளஸ் ஆடம்ஸின் 61-வது பிறந்ததினத்தில் அவர் நினைவாக கூகுள் *டூடுல்* வெளியிட்டுக் கொண்டாடியது.
# ஒக்டோபர் எழுச்சி (இலங்கை)

**சுண்ணாக எழுச்சி** அல்லது **ஒக்டோபர் எழுச்சி** என்பது தீண்டாமைக்கும், சாதியத்துக்கும் எதிராக யாழ்ப்பாணத்தில் நடத்தப்பட்ட எதிர்ப்புப் போராட்ட ஊர்வலமும், அதைத் தொடர்ந்த எழுச்சியையும் குறிக்கிறது. தீண்டாமைக்கு எதிரான இந்தப் போராட்டத்தை இடதுசாரிகள், குறிப்பாக இலங்கைப் பொதுவுடமைக் கட்சி (சீன சார்பு) முன்னெடுத்தனர். சட்ட அனுமதி காவல்துறையினரிடம் கேட்கப்பட்ட போதும், அது தரப்படவில்லை. எனினும் ஊர்வலம் ஒக்டோபர் 21, 1966 ம் திகதி, சுண்ணாகத்தில் இருந்து புறப்பட்டு, யாழ் முற்றவெளி நோக்கி தொடங்கியது. அந்த ஊர்வலத்தை தடுத்த காவல்துறையினர், ஊர்வலத்தில் கலந்து கொண்டோரைக் கடுமையாகத் தாக்கினர், பலரைக் கைது செய்யதனர். இதைத் தொடர்ந்து, கலந்து கொண்டவர்களுக்கும் காவல்துறையினருக்கும் மோதல் நிலை உருவானது. இதைத் தவிர்க்க முழக்கங்கள் இன்றி ஊர்வலத்தைத் தொடர காவல்துறை அனுமதித்தது. ஊர்வலம் தொடர மேலும் பல மக்கள் சேர்ந்து கொண்டனர், மீண்டும் முழக்கங்கள் எழுப்பப்பட்டன. கொட்டும் மழையிலும் கூட்டம் முற்றவெளியில் நடத்தப்பட்டது. இந்நிகழ்வும், இதைத் தொடர்ந்து நடத்தப்பட்ட போராட்டங்களுமே ஒக்டோபர் எழுச்சி என்று ஈழத்தில் அறியப்படுகிறது.
# ஒக்டோபர் எழுச்சி (இலங்கை)

## பின்புலம்

யாழ்ப்பாணத்தில் 1960 களிலும் தீண்டாமை பொது இடங்களிலும் தீவரமாகக் கடைப் பிடிக்கப்பட்டு வந்தது. தாழ்த்தப்பட்டோர் பல கோயில்களுக்குள் செல்ல முடியாது, பல பாடசாலைகளில் படிக்க முடியாது, பொது உணவகங்களில் உணவு உண்ண முடியாது, பொதுக் கிணற்றையோ, குளத்தையோ பயன்படுத்த முடியாது என பல விதங்களில் தீண்டாமை வெளிப்பட்டது. தீண்டாமை சாதியத்தின் கோர வெளிப்பாடாக இருந்தது. இது மிக மோசமான முறையில் யாழ்ப்பாணத்திலேயே வெளிப்பட்டது. இதனை எதிர்த்து நீண்ட காலமாக எதிர்ப்புப் போராட்டங்கள் நடைபெற்றன. எனினும் 1960 களில் சர்வதேசப் புரட்சிச் சூழ்நிலை, இந்தத் தளத்திலும் எதிர்ப்புப் போராட்டங்களைக் கூர்மைப்படுத்தியது. அதன் ஒரு திருப்பு முனையாக ஒக்டோபர் எழுச்சி பார்க்கப்படுகிறது.
# ராய்ட்டர்ஸ்

**ராய்ட்டர்ஸ்** (*Reuters*) என்ற நிறுவனம் செய்திச்சேவையை அனைத்து உலக பிராந்தியங்களுக்கும் அளிக்கிறது. இதன் தலைமையகம் பிரித்தானியாவின் தலைநகரமான லண்டன் ஆகும். இது கனடிய தாம்சன் ராய்ட்டர்ஸ் குழுமத்தின் ஓர் அங்கம். தற்போது உலகெங்குமுள்ள செய்தி ஊடகங்களுக்கு செய்திகளைத் தரும் சேவையை செய்து வரும் ராய்ட்டர்ஸ், முன்பு பொருளியல் சந்தை தரவுகளை தருவதில் மட்டும் கவனம் செலுத்தி வந்தது.
# இலாபம்

கணக்கீட்டில் **இலாபம்** எனப்படுவது ஒரு பொருளின் அல்லது சேவையின் விலைக்கும் அப்பொருளுடன் அல்லது சேவையுடன் தொடர்புபட்ட அனைத்து கிரயங்களுக்கும் இடையிலான வித்தியாசம் ஆகும்.
# இலாபம்

## வரையறை

பொது வழக்கில் பலதரப்பட்ட இலாப அளவீடுகள் உள்ளன.  
**மொத்த இலாபம் ** எனப்படுவது விற்பனை வருமானத்திலிருந்து விற்கப்பட்ட பொருளின் கிரயத்தை நீக்கினால் பெறபடுவதாகும். மேலும் மொத்தலாபமானது பொதுச் செலவீனங்கலான ஆராய்ச்சி அபிவிருத்தி செலவீனங்கள், விற்பனை சந்தைபடுத்தல் செலவீனங்கள், வட்டி, வரி போன்றவற்றையும் உள்ளடக்கயுள்ளது.  
**செயற்பாட்டு இலாபம் ** செயற்பாட்டு இலாபமானது விற்பனை வருமானத்திலிருந்து அனைத்து செயற்பாட்டு செலவுகளையும் நீக்கினால் பெறபடுவதாகும். இது வட்டி வரிக்கு முன்னரான இலாபம் எனவும் கூறப்படும்.  
**(தேறிய) வரிக்கு முன்னரான இலாபம்** செயற்பாட்டு இலாபத்திலிருந்து வட்டிச் செலவை நீக்கினால் பெறபடுவதாகும். மேலும் இது தேறிய செயற்பாட்டு இலாபம் எனவும் கூறப்படும்.  
**தேறிய இலாபம்** தேறிய இலாபமானது வரிக்கு பின்னான இலாபதிட்கு சமனானது.
# நெதர்லாந்துச் சண்டை

**நெதர்லாந்து சண்டை** (ஆங்கிலம்: *Battle of the Netherlands*, டச்சு: *Slag om Nederland*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. மே 10-14, 1940ல் நடந்த இந்த சண்டையில் நாசி ஜெர்மனி நெதர்லாந்தைத் தாக்கிக் கைப்பற்றியது.  
செப்டம்பர் 1, 1939ல் ஜெர்மானியப் படைகள் போலந்தைத் தாக்கியதால் இரண்டாம் உலகப் போர் தொடங்கியது. போலந்தைக் கைப்பற்றிய பிறகு ஜெர்மனி அடுத்து மேற்குத் திசையில் தாக்கத் தயாரானது. இத்தாக்குதலை எதிர்பார்த்து நேச நாடுகள் பிரான்சு-ஜெர்மானிய எல்லையில் தயார் நிலையில் இருந்தன. நேச நாட்டுக் கூட்டணியில் பிரான்சு, பிரிட்டன், நெதர்லாந்து மற்றும் பெல்ஜியம் போன்ற நாடுகள் இடம் பெற்றிருந்தன. மே 10, 1940ல் ஜெர்மனியின் மேற்குப் போர்முனைத் தாக்குதல் ஆரம்பமாகியது. இத்தாக்குதலுக்கான ஜெர்மானிய மேல்நிலை உத்தி ”மஞ்சள் திட்டம்” (ஜெர்மன்:Fall Gelb) என்று குறிப்பெயரிடப்பட்டிருந்தது. அதன்படி ஜெர்மானியப் படைகள் மேற்கு எல்லையில் இரு இடங்களில் தாக்கின. பெல்ஜியத்தின் மீதான ஜெர்மானியத் தாக்குதலின் நோக்கம் நேச நாட்டுப் படைகளைத் திசை திருப்புவதாகும். பெல்ஜியத்தைப் பாதுகாக்க நேச நாட்டு முதன்மைப் படைகள் விரைந்து வந்தபின், அவற்றின் பின் பகுதியில் ஆர்டென் காடுகள் வழியாக ஜெர்மனியின் முக்கிய தாக்குதல் நடைபெற்றது.  
பெல்ஜியத்தைத் தாக்குவதோடு லக்சம்பர்க் மற்றும் நெதர்லாந்தையும் ஜெர்மானியப் படைகள் தாக்கின. ஃபீல்டு மார்ஷல் ஃபெடோர் வான் போக் தலைமையிலான ஆர்மி குரூப் பி க்கு கீழ் நாடுகளைக் (பெல்ஜியம், நெதர்லாந்து, லக்சம்பர்க்) கைப்பற்றும் பொறுப்பு தரப்பட்டிருந்தது. மற்ற இரு நாடுகளைத் தரைப்படைத் தாக்குதல் மூலம் கைப்பற்றினாலும், நெதர்லாந்தைத் தாக்க வான்குடை வீரரகளை பெருமளவில் ஜெர்மானியத் தளபதிகள் பயன்படுத்தினர். ஜெர்மானிய வான்குடை வீரரக்ள் நெதர்லாந்தின் பல முக்கிய விமான ஓடுதளங்களையும், ராட்டர்டாம், டென் ஹாக் போன்ற நகரங்களையும் கைப்பற்ற முயன்றனர். நெதர்லாந்திய (டச்சு) படைகளுக்கும் அவர்களுக்கும் சண்டை நடந்து கொண்டிருந்த போதே, ஜெர்மானிய வான்படை லுஃப்ட்வாஃபே ராட்டர்டாம் நகரை குண்டுவீசி அழித்தது. நெதர்லாந்து உடனடியாக சரணடையவில்லையென்றால் பிற நகரங்களையும் இவ்வாறு அழித்து விடுவோமென்று ஜெர்மானியத் தளபதிகள் மிரட்டினர். லுப்ட்வாஃபே குண்டுவீசிகளை தங்கள் வான்படையால் தடுத்து நிறுத்த முடியாதென்பதை உணர்ந்த டச்சு அரசு, மேலும் பல நகரங்கள் அழிவதைத் தடுக்க சரணடைய ஒப்புக்கொண்டது. மே 14ம் தேதி டச்சு அரசாங்கம் சரணடைந்தாலும், சீலாந்து மாநிலத்தில் டச்சுப் படைகள் மேலும் நான்கு நாட்கள் ஜெர்மானியரை எதிர்த்து போரிட்டன.  
நெதர்லாந்து சரணடைந்தாலும் டச்சு அரசி வில்லெமீனா நெதர்லாந்தை விட்டு வெளியேறி இங்கிலாந்தில் ஒரு நாடு கடந்த டச்சு அரசை உருவாக்கினார். நெதர்லாந்து 1945 வரை ஜெர்மானியர் ஆக்கிரமிப்பில் இருந்தது. இடைப்பட்ட ஐந்தாண்டுகளில் நாடு கடந்த டச்சு அரசின் படைகளும், பல உள்நாட்டு எதிர்ப்புப் படையமைப்புகளும் ஜெர்மானிய ஆக்கிரமிப்பை எதிர்த்து போராடின. 1945ல் நெதர்லாந்து நேச நாட்டுப் படைகளால் விடுவிக்கப்பட்டது.
# நெதர்லாந்துச் சண்டை

## தாக்கம்

போர் தொடங்கி நான்கே நாட்களில் நெதர்லாந்தின் வீழ்ச்சி நேச நாடுகளை பெரும் அதிர்ச்சிக்குள்ளாக்கியது. நெதர்லாந்துக்கும், பெல்ஜியத்துக்கும் பொதுவான எல்லையிருந்ததால், பெல்ஜியம் சண்டையின் பின் பாதியில் நெதர்லாந்து வழியாக ஜெர்மானியப்படைகள் பெல்ஜியத்தை தாக்கும் சாத்தியம் உருவானது. டச்சு அரசு சரணடைந்தாலும், டச்சு கப்பற்படையின் பல போர்க்கப்பல்கள் இங்கிலாந்துக்குத் தப்பின. பின் அவை தென்கிழக்காசியாவிலுள்ள டச்சு காலனிகளுக்குச் (இந்தோனேசியா) சென்று விட்டன. ஜப்பான் தென்கிழக்காசிய நாடுகள் மீது படையெடுத்தபோது நிகழ்ந்த சண்டைகளில் ஜப்பானுக்கு எதிராக பயன்படுத்தப்பட்டன. டச்சு அரசி வில்லேமீனா, இங்கிலாந்தில் நாடுகடந்த டச்சு அரசை உருவாக்கினார். அவருடன் சேர்ந்து தப்பிய டச்சுப் படைவீரர்கள் அடுத்த ஐந்தாண்டுகள் நேச நாட்டுப் படைகளில் பணிபுரிந்தனர்.  
நெதர்லாந்து 1945 வரை ஜெர்மானியர் ஆக்கிரமிப்பில் இருந்தது. நாசி ஜெர்மனி நெதர்லாந்தில் ஒரு ஆக்கிரப்பு அரசை (Reichskommissariat Niederlande) உருவாக்கினர். டச்சு மண்ணில் அமைக்கப்பட்ட லுஃப்ட்வாஃபே விமான தளங்கள் பிரித்தானியச் சண்டை மற்றும் ஐரோப்பிய வான் போரில் பெரும்பங்கு வகித்தன. கிட்டத்தட்ட ஐந்தாண்டுகால ஜெர்மானிய ஆக்கிரமிப்பில், டச்சு பொதுமக்கள் பெரும் அவதிக்குள்ளானார்கள். டச்சு யூதர்களில் மிகப்பெரும்பாலானோர் நாசி கைதிகள் முகாம்களுக்கு அனுப்பப்பட்டனர். யூதர்களையும் சேர்த்து சுமார் 3,00,000 டச்சு பொதுமக்கள் ஜெர்மானிய ஆக்கிரமிப்பில் மடிந்திருக்கலாம் என்று கணிக்கப்படுகிறது. (1944ல் ஏற்பட்ட பஞ்சத்தில் மட்டும் 18,000 பேர் மடிந்தனர்) ஜெர்மானிய ஆக்கிரமிப்பை டச்சு மக்களில் ஒரு சிறு பகுதி ஆதரித்தாலும், ஜெர்மனிக்கு எதிராக விரைவில் ஒரு எதிர்ப்பு இயக்கம் உருவாகியது. ஆக்கிரமிப்பு அரசுக்கெதிராக தாக்குதல்கள், நேச நாட்டுப் படைகளுக்கு உளவு பார்த்தல், டச்சு மண்ணில் சுட்டு வீழ்த்தப்படும் நேச நாட்டு விமானங்களின் விமானிகளைப் பத்திரமாக இங்கிலாந்துக்குத் திருப்பி அனுப்பதல் போன்ற ஜெர்மானிய எதிர்ப்பு வேலைகளில் ஈடுபட்டனர். 1944ம் ஆண்டின் பிற்பகுதியில் நேசநாட்டுப் படைகளால் நெதர்லாந்தின் தெற்கு, மற்றும் வடக்கு பகுதிகள் மீட்கப்பட்டன. ஆனால் மேற்கு பகுதி மே 1945ல் ஜெர்மனி சரணடையும்வரை ஜெர்மானிய ஆக்கிரமிப்பில் இருந்தது.
# சோனி எரிக்சன்

**சோனி கைபேசி தொலைத்தொடர்பு** (*Sony Mobile Communications*, முன்னர்: சோனி எரிக்சன், *Sony Ericsson*) நிறுவனமானது 2001 ம் ஆண்டு அக்டோபர் 1 ம் திகதி ஜப்பானிய இலத்திரனியல் தாபனமான சோனி நிறுவனத்தினாலும் (Sony corporation , சுவீடன் தொலைத்தொடர்பாடல் கம்பனியான எரிக்சன் (Ericsson) நிறுவனத்தினாலும் இணைந்து ஆரம்பிக்கப்பட்டது. இந்த நிறுவனத்தின் தலைமையகம் லண்டன் நகரின் ஹாமர்ஸ்மித் பகுதியில் அமைந்துள்ளது. அந்நிறுவனத்தின் ஆய்வு நிலையங்கள் லுண்ட், சுவீடன், டோக்யோ, பீஜிங் மற்றும் ஐக்கிய அமெரிக்கா ஆகிய இடங்களில் அமைந்துள்ளன. சோனி எரிக்சன் நிறுவனமானது 2009 ம் ஆண்டில் நோகியா, சாம்சங், எல். ஜி ஆகியவற்றிற்கு அடுத்ததாக உலகின் 4 வது பெரிய தொலைபேசி உற்பத்தியாளராக திகழ்ந்தது என்பது குறிப்பிடத்தக்கது.
# சோனி எரிக்சன்

## அண்மைய நிகழ்வுகள்

சோனி எரிக்சன் ஆனது அண்மைக்காலமாக வளர்ச்சியை அனுபவித்து வந்தாலும் 2008 ம் ஆண்டு அதன் இலாப வீதம் குறைந்ததன் காரணமாக நிறுவனத்தின் தென் கொரிய போட்டியாளரான LG Electronics யினால் கைப்பற்றப்பட்டது.  
மீண்டும் 2008 ம் ஆண்டு motorola வுடனான போட்டியின் காரணமாக கம்பனியின் இலாபத்தில் சரிவு ஏற்பட இன்னொரு முன்னேச்செரிக்கையை விடுத்தது.
2008 ம ஆண்டு ஜூலை 18 ம திகதியளவில் சோனி எரிக்சனானது 9 ,400 தொழிலாளர்களை கொண்டிருந்தது. 2009 முதல் பேர்ட் நோர்ட்பெர்க் கம்பனியின் தலைவராக பதவி ஏற்றார். தற்பொழுது எரிக்சன் நிறுவனத்திலிருந்த பங்குகளை திரும்ப பெற்று சோனி என்ற பெயருடன் வெளிவருகிறது.
# சோனி எரிக்சன்

## வரலாறு

### எதிர்கொண்ட பிரச்சினைகள்

ஐக்கிய அமரிக்காவில் General Electric உடன் சேர்ந்தது. தனது உற்பத்திக்கான chips ஐ Philips facility Philips, New Mexico New Maxico எனும் இடத்திலிருந்து பெற்றுக்கொள்ள முடிவு செய்தது. ஆனால் 2000 ம் ஆண்டு Philips தொழிட்சாலையில் இடம்பெற்ற தீ விபத்தானது சோனி எரிக்சனுக்கு பாரிய இழப்பினை ஏற்படுத்தியது. பல தசாப்தங்களாக கையடக்கத்தொலைபேசி உற்பத்தியில், உலகின் 3வது பெரிய இந்நிறுவனத்துக்கு இந்த திடீர் தீ விபத்தானது பலத்த சேதத்தையும், இழப்பையும் ஏற்படுத்தியது.
# சோனி எரிக்சன்

## வரலாறு

### கூட்டு ஒப்பந்தத்தின் பின்னணி

200௦ ம் ஆண்டில் சோனி நிறுவனமானது உலகளாவிய ரீதியில், தொலைபேசி சந்தையில் ஒரு சதவீதத்தையும் விட குறைவான பங்கையே தன்னகத்தே கொண்டிருந்தது. ஆகஸ்ட்டு 2001ம் ஆண்டில் இரு கம்பனிகளும் இணைந்து 3500 தொழிலாளர்களுடன் சோனி எரிக்சன் எனும் புதிய கம்பெனி ஆரம்பமானது.
2002ம் ஆண்டளவில் எரிக்சனின் பங்குகள் சடுதியான இறக்கத்தை காண்பித்தன. இந்நிலை தொடரும் எனின் சோனியுடனான இணைவையும், கையடக்கத்தொலைபேசி உற்பத்தியையும் நிறுத்த வேண்டிய நிலை ஏற்படும் என எரிக்சன் நிறுவனம் தகவல் வெளியிட்டது. இதனையடுத்து இரு கம்பெனிகளும் இணைந்து தமது பங்கு விலைகளை உயர்த்தும் முகமாக அதிக முதலீடுகளை செய்ய இணங்கின.
ஆனாலும்கூட 2005ம் ஆண்டில் உலகளாவியரீதியில் ஐந்தாவது இடத்தில் தடுமாறிக்கொண்டிருந்தது.
# சோனி எரிக்சன்

## வரலாறு

### திருப்பம்

#### திருப்பத்தின் ஆரம்பம்

ஜூன் 2002இல் சோனி எரிக்சன் நிறுவனமானது ஐக்கிய அமெரிக்க சந்தைக்கு CDMA தொலைபேசிகளை தயாரிப்பதிலிருந்து விடுபட்டு GSM தொழில்நுட்பத்தில் கவனம் செலுத்த போவதாக அறிவித்தது. 2003ம் ஆண்டு அக்டோபர் மாதம் வெளியிடப்பட்ட முதலாம் காலாண்டு அறிக்கையில் இலாபத்தை அடைந்திருந்ததுடன் தொலைபேசி விலை வீழ்ச்சியும் அதிகரித்த போட்டியும் இனிவரும் காலங்களில் நஷ்டத்தை ஏற்படுத்தலாம் என எச்சரிக்கையும் செய்திருந்தது. அனாலும் சோனி எரிக்சனுக்கு திருப்புமுனையாக அமைந்தது T610 தொலைபேசி மாதிரியாகும். அதைத்தொடர்ந்து வந்த P800 தொலைபேசியின் வெற்றிக்குப்பின் சோனி எரிக்சன் P900 மாதிரி அறிமுகப்படுத்தப்பட்டது.  
2004இல், சோனி எரிக்சொனின் சந்தைப்பங்கானது முதலாம்காலாண்டில் 5.6 வீதத்திலிருந்து இலிருந்து இரண்டாம் காலாண்டில் 7 வீதத்திற்கு அதிகரித்தது. பெப்ரவரி 2005இல் சோனி எரிக்சொனின் தலைவரான மைல்ஸ் ப்ளின்ட், 3GSM வேர்ல்ட் கோங்க்ரசில் சோனி எரிக்சொனானது அடுத்த மாதமளவில் கையடக்கத்தொலைபேசி/ டிஜிட்டல் இசை இயக்கியை அறிமுகம் செய்யப்போவதாக அறிவித்தார். இந்த சாதனமானது Walkman phone என அழைக்கப்படும் எனவும் MP3 மற்றும் AAC போன்ற இசைக்கோப்பு வடிவங்களை இயக்கவல்லது எனவும் தெரிவித்தார்.
# இந்திய நிறுமச் செயலர்கள் நிறுவனம்

**இந்திய நிறுமச் செயலர்கள் நிறுவனம்** (INSTITUTE OF COMPANY SECRETARIES OF INDIA - ICSI) வர்த்தக நிறுவனங்கள் பொது மக்களின் நலனுக்கு எந்தவிதமான ஊறும் விளைவிக்காமல் பார்த்துக்கொள்வதற்காகவும் அவற்றை சரியாக வழி நடத்துவதற்காகவும் மேலும் பல்வேறு பொருளாதாரக் காரணங்களுக்காகவும் இந்திய அரசாங்கம் பல சட்டங்களை இயற்றி அமல்படுத்தி வருகிறது.  
உதாரணம்: நுகர்வோர் பாதுகாப்புச் சட்டம், தொழிலாளர் நலனுக்காக இயற்றப்பட்டுள்ள தொழில் தகராறுகள் சட்டம் (1947), குறைந்த பட்ச ஊதியச் சட்டம், தொழிற்சாலைகள் சட்டம் (1948) போன்றவை. வர்த்தக நிறுவனங்களை மேலாண்மை செய்து வரும் இயக்குனர்கள் பொதுவாக தங்களது வர்த்தகப் பணிகளில் திறமை உடையவர்களாக இருக்கிறார்கள். ஆனால் இது போன்ற வர்த்தகச் சட்டங்களைப் பற்றியோ அல்லது அவற்றின் கீழ் தங்களது நிறுவனம் ஆற்ற வேண்டிய கடமைகள் குறித்தோ அவர்கள் முற்றிலும் அறிந்திருப்பதில்லை. இந்நிலையில் வர்த்தக நிறுவனங்கள் சட்டப்படி ஆற்றவேண்டிய கடமைகளில் இருந்து தவறி விடுவதற்கான வாய்ப்புகள் அதிகம் உள்ளன. சட்டப்படி செய்ய வேண்டிய பணிகளைச் செய்யாமல் விட்டுவிட்டால் நிறுவனத்தின் இயக்குனர்கள் தண்டம் செலுத்துவதுடன் சில சமயங்களில் சிறை தண்டனையும் அனுபவிக்க நேரிடும். இத்தகைய நிலையைத் தவிர்க்க வேண்டுமெனில் வர்த்தக நிறுவனங்கள் கடைப் பிடிக்க வேண்டிய சட்டங்கள் மற்றும் செயல்முறைகள் ஆகியவற்றில் புலமை உடைய ஒருவரைத் தங்கள் உதவிக்காக நியமித்துக் கொள்வது நன்மை பயக்கும். இத்தகைய திறன்களைக் கொண்டவரை நிறுமச் செயலர் என்கிறோம். இவருக்குத் தேவையான கல்வி மற்றும் பயிற்சி ஆகியவற்றை அளிப்பதற்காக இந்திய நடுவண் அரசு நாடாளுமன்றத்தின் சிறப்புச் சட்டம் மூலம் இந்திய நிறுமச் செயலர்கள் நிறுவனத்தை உருவாக்கியது.
# லாபம்

***லாபம்*** (Laabam ) எஸ். பி. ஜனநாதன் எழுதி இயக்கி வரவிருக்கும் இந்திய தமிழ் மொழித் திரைப்படம் ஆகும். இதில் விஜய் சேதுபதி, ஜகபதி பாபுவுடன் ஸ்ருதிஹாசன், சாய் தன்ஷிகா மற்றும் கலையரசன் ஆகியோர் முக்கிய வேடங்களில் நடிக்கின்றனர். ராம்ஜி ஒளிப்பதிவாளராகவும், டி.இமான் இசை அமைப்பாளராகவும் பணியாற்றி உள்ளார். *லாபாமிற்கான* முதன்மை புகைப்படப் பதிவு 22 ஏப்ரல் 2019 அன்று தொடங்கியது.
# லாபம்

## நடிகர்கள்

- விஜய் சேதுபதி
- சுருதி ஹாசன்
- ஜெகபதி பாபு
- தன்சிகா
- கலையரசன்
- ரமேஷ் திலக்
- பிரித்வி ராஜன்
- டேனியல் ஆன்னி போப்
- நிதிஷ் வீரா
- ஜெய் வர்மன்
- ஜி. மாரிமுத்து
- வின்சென்ட் அசோகன்
- சண்முகராஜன்
# லாபம்

## ஒலிப்பதிவு

விஜய் சேதுபதியுடன் நான்காவது முறையாக (ரம்மி, றெக்க மற்றும் கருப்பனுக்குப் பிறகு) டி.இமான் இத்திரைப்படத்தில் இணைகிறார். ஒலி உரிமைகளை லஹரி மியூசிக் வாங்கியுள்ளது.  
1.யாழா யாழா - ஸ்ருதி ஹாசன்  
2.யாமிலி யாமிலியா - திவ்யா குமார்  
3.கிளாரா என் பெயர் கிளாரா - சுனிதி சவுகான், கேபி நவீன்  
4.சேருவோம் சேருவம் - CLEO VII, ஸ்ரீனிஷா ஜெயசீலன்  
5.உழைப்போம் தொழ - ஸ்ரீநிதி, நாராயணன் ரவிசங்கர்
# எடக்கல் தமிழ் பிராமிக் கல்வெட்டுகள்

**எடக்கல் தமிழ் பிராமிக் கல்வெட்டுகள்** என்பன கேரள மாநிலத்தின் வயநாடு மாவட்டம், கல்பற்றாவிற்கு 25 கி.மீ. தொலைவில் உள்ள எடக்கல் குகைகளில் கண்டுபிடிக்கபட்ட நான்கு தமிழ் பிராமிக் கல்வெட்டுக்களைக் குறிக்கும். ஆங்கிலேயர் ஆட்சியின் கீழ் மலபார் மாவட்டத்தின் காவல் துறை அதிகாரியாக இருந்த போசெட் (Fawcett) என்பவர் 1894 ஆம் ஆண்டில் இதைக் கண்டு பிடித்தார். அவர் இவற்றைக் கவனமாக வரைபடமாக வரைந்துகொண்டதுடன் ஒளிப்படங்களையும் எடுத்து இந்திய தொல்லியல் துறையில் கல்வெட்டியலாளராக இருந்த ஹல்ச் (Hultzsch) என்பவரிடம் கையளித்தார். ஹல்ச் இதனைப் படியெடுத்து வெளியிட்டார். 1901 ஆம் ஆண்டில் போசெட்டும் இது குறித்துக் கட்டுரை ஒன்றை எழுதி வெளியிட்டார். ஹல்ச் இக் கல்வெட்டை வாசிக்க முயன்றாராயினும் அது வெற்றியளிக்கவில்லை. பின்னர் சுமார் 100 ஆண்டுகள் இது கவனிக்கப்படாமல் இருந்தது.  
1995 ஆம் ஆண்டிலும், 1996 ஆம் ஆண்டிலும் ஐராவதம் மகாதேவன், அப்பகுதிக்குச் செல்லும் உல்லாசப் பயணிகளின் கிறுக்கல்களால் பழுதுபட்டுப் போயிருந்த அக் கல்வெட்டைப் பார்வையிட்டதுடன் அதை வாசித்து வெளிப்படுத்தினார். இவற்றில் ஒன்றில் "சேர" என்னும் சொல் காணப்படுகிறது. "சேர"என்ற சொல்லுக்கான மிகப்பழைய கல்வெட்டுச் சான்று இது என்பதால் இக்கல்வெட்டு முக்கியத்துவம் பெறுகிறது.  
இக்கல்வெட்டுக்கள் கி.பி மூன்றாம் நூற்றாண்டைச் சேர்ந்தவை.
# வலைக்கு அப்பால் வாழ்தல்

**வலைக்கு அப்பால் வாழ்தல்** என்பது மின்சாரம், தொலைத்தொடர்பு, குழாய் நீர், கழிவு அகற்றல் ஒருங்கியம் போன்ற பொது வலைக் கட்டமைப்புகளில் தங்கி வாழாமல், தன்னிறைவாக வாழும் ஏற்பாட்டைக் குறிக்கிறது.  
இலங்கை, இந்தியா போன்ற நாடுகளில் பலர் இயல்பாக இந்த வாழ்க்கை முறையைக் கொண்டிருக்கின்றனர். அதாவது கிணற்றில் நீர் பெற்று, தோட்டத்தில் உணவு பெற்று, கழிவை எரித்து அல்லது பசளையாக்கி வாழும் சிற்றூர் வாழ்க்கை ஓரளவு தன்னிறைவு கொண்டது. மேற்குநாடுகளில் நகரங்களுக்கு அப்பால், கிட்டத்தட்ட நல்ல வாழ்க்கைத் தரத்தில், தன்னிறைவாக வாழ்தலை off-the-grid அல்லது வலைக்கு அப்பால் என்ற சொற்தொடர் சுட்டுகிறது. ஐக்கிய அமெரிக்காவில் பல பரிசோதனைச் சமூகங்கள் இந்த வாழ்க்கை முறையைக் மேற்கொள்கின்றன.
# வலைக்கு அப்பால் வாழ்தல்

## உணவு

தோட்டத்தில், அல்லது வயலில் தாமே உணவை உற்பத்தி செய்வது.
# வலைக்கு அப்பால் வாழ்தல்

## ஆற்றல்

சூரியகலங்கள், காற்றாடிகள், புவி ஆற்றல் போன்ற வழிகளில் ஆற்றலைப் பெறுதல்.
# வலைக்கு அப்பால் வாழ்தல்

## நீர்

கிணறு, ஆறு போன்றவற்றை நீர்த் தேவைக்காகப் பயன்படுத்தல்.
# வலைக்கு அப்பால் வாழ்தல்

## கழிவு

கழிவுகளை பசளையாக்கல், மீள்பயன்படுத்தல்.
# வலைக்கு அப்பால் வாழ்தல்

## போக்குவரத்து

மனித, விலங்கு வலு வாகனங்கள், அல்லது சூரியகல வாகனங்களைப் பயன்படுத்தல்.
# வலைக்கு அப்பால் வாழ்தல்

## வீடு

தானே வீட்டை, பெரும்பாலும் இயற்கைச் கட்டமைகளுக்குள், இயற்கைப் பொருட்களைப் பயன்படுத்திக் கட்டல்.
# பிழைப்பியம்

**பிழைப்பியம்** என்பது ஒரு பெரிய இடையூறு அல்லது அழிவுக்குப் பின்பு தப்பி வாழ தேவையான திறன்கள், அறிவுகள், பொருட்கள் பற்றிய இயல் ஆகும். ஐக்கிய அமெரிக்காவில் இது ஒரு சமூக இயக்கமாக வளர்ந்து வருகிறது.  
ஆபத்துக்கு மருந்து, உணவுகளை சேமித்து வைப்பது, பெரும் வெடிப்புக்களை தாங்கக்கூடிய பதுங்குகுழிகளை அமைப்பது, தற்பாதுகாப்புப் பயிற்சி பெறுவது, அவசர மருத்துவ பயிற்சிகளைப் பெறுவது, தற்சார்பு, பேண்தகு வாழ்வியல் முறைகளை பரிசோதிப்பது என எனப்பல தரப்பட்ட கூறிகள் தப்பி வாழ்வியலில் உள்ளன.
# பிழைப்பியம்

## நிகழக்கூடிய இடையூறுகள்

- இயற்கை அழிவுகள்
- செயற்கை அழிவுகள் - போர், தீவரவாதம், அடக்குமுறை அரசு, chemical spills, release of radioactive materials
- சமூகம் செயலிழப்பது - பொருளாதார நெருக்கடி
- உலகப் பரவல் தொற்று
# பேண்தகுவியல் தலைப்புகள் பட்டியல்

## இயல்

- பேண்தகுநிலை
- பேண்தகுவியல்
# பேண்தகுவியல் தலைப்புகள் பட்டியல்

## பூமி

### பூமி - சிக்கல்கள்

- :en:Space debris
- பைங்குடில் விளைவு
# பேண்தகுவியல் தலைப்புகள் பட்டியல்

## சூழல்

- சூழல் - Enviornment
- சுற்றுச்சூழல் -
- இயற்கைச் சூழல் - Natural Enviornment
- சுற்றாடல்
# பேண்தகுவியல் தலைப்புகள் பட்டியல்

## சூழல்

### சூழல் - தீர்வுகள்

- சூழல் பேணற் செயற்பாடுகள்
# பேண்தகுவியல் தலைப்புகள் பட்டியல்

## கழிவு

### கழிவு தீர்வுகள்

- வீழ்கட்டமைப்பு - Deconstruction
- கழிவு கட்டுப்படுத்தல் - Reduce
- மீள் உபயோகம் - Reuse
- திருத்தி பயன்படுத்தல் - Repair
- மறுபயனீடு - Recycle
- கழிவு அகற்றல் - Remove
- பேண்தகு பொதியாக்கம் - :en:sustainable packaging
- :en:Cradle to Cradle
- பூச்சிய கழிவு
- Compost
- உரப்படுத்தல் மலசலகூடம் - Composting toilet
# பேண்தகுவியல் தலைப்புகள் பட்டியல்

## உயிர்

- உயிரியற் பல்வகைமை
- வாழிடம் (வாழ்சூழலியல்) - :en:Ecology
- சூழ்நிலைமண்டலம்
- வாழ்சூழலியல் கூம்பகம் - :en:Ecological Pyramid
- உணவுச் சங்கிலி
# பேண்தகுவியல் தலைப்புகள் பட்டியல்

## உணவு

### உணவு - சிக்கல்கள்

- பஞ்சம்
- ஊட்டக்குறை
# பேண்தகுவியல் தலைப்புகள் பட்டியல்

## உணவு

### உணவு - தீர்வுகள்

- :en:Community gardening
- இயற்கை வேளாண்மை - :en:Organic farming
- :en:Slow Food
- உணவுக் கூட்டுறவு - :en:Food cooperative
- உழவர் சந்தை - :en:Farmers' market
- விதைவங்கி - :en:Seedbank
- உள்ளூர் உணவு
- நிலைக்குத்து வேளாண்மை - :en:Vertical farming
# பேண்தகுவியல் தலைப்புகள் பட்டியல்

## நீர்

### நீர் - சிக்கல்கள்

- நீர் மாசடைதல் - :en:Water pollution
# பேண்தகுவியல் தலைப்புகள் பட்டியல்

## நீர்

### நீர் - தீர்வுகள்

- மழைநீர் சேகரிப்பு
- நீர் சுத்திகரிப்பு
- கிப்போ உருளைகள்
- நீர் உறிஞ்சி
- சாம்பல் நீர் மீள் பயன்பாடு
# பேண்தகுவியல் தலைப்புகள் பட்டியல்

## வளி

### வளி - சிக்கல்கள்

- வளி மாசடைதல்- :en:Air pollution
# பேண்தகுவியல் தலைப்புகள் பட்டியல்

## நிலம்/மண்

### நிலம் - சிக்கல்கள்

- மண் மாசடைதல் - :en:Soil contamination
- உவர்ச் சதுப்புநிலம்
- மண்ணரிப்பு
- பாலைவனமாதல்
- களைக்கொல்லி - :en:Herbicide
- பூச்சிக்கொல்லி - :en:Pesticide
- மண் தரமிழத்தல்
- பாலைவனமாதல்
# பேண்தகுவியல் தலைப்புகள் பட்டியல்

## காடு

- காடு
- மழைக்காடு
# பேண்தகுவியல் தலைப்புகள் பட்டியல்

## காடு

### காடு - சிக்கல்கள்

- காடழிப்பு
# பேண்தகுவியல் தலைப்புகள் பட்டியல்

## காடு

### காடு - தீர்வுகள்

- மரம் நடுதல்
# பேண்தகுவியல் தலைப்புகள் பட்டியல்

## ஆற்றல்

### ஆற்றல் - சிக்கல்கள்

- peak oil
# பேண்தகுவியல் தலைப்புகள் பட்டியல்

## ஆற்றல்

### ஆற்றல் - தீர்வுகள்

- புதுப்பிக்கத்தக்க ஆற்றல்
- ஆற்றல் சிற்றுற்பத்தி
- நுண்ணறி மின்வலை
# பேண்தகுவியல் தலைப்புகள் பட்டியல்

## கட்டிடங்கள்

### கட்டிடம் - தீர்வுகள்

- Passive solar building design
- பசுங்கூரை - :en:Green roof
- இயற்கைக் காற்றோட்டம் - :en:Natural ventilation
- பசுமைச் சுவர் - :en:Green Wall
- :en:Geothermal heating
- மழை நீர் சேகரம்
- :en:Compressed earth block
- Small house movement
- தானியங்கு கட்டிடம்
# பேண்தகுவியல் தலைப்புகள் பட்டியல்

## போக்குவரத்து

### போக்குவரத்து - தீர்வுகள்

- பொதுப் போக்குவரத்து
- மனித, விலங்கு வலு வாகனங்கள் (மிதிவண்டி)
# பேண்தகுவியல் தலைப்புகள் பட்டியல்

## நகரம்

### நகரம் - தீர்வுகள்

- :en:Green belt
# பேண்தகுவியல் தலைப்புகள் பட்டியல்

## பகிர்வு

- :en:The Freecycle Network
- சமுதாய ஈருருளித் திட்டம் - :en:Community bicycle program
- நூலகம்
- விக்கிப்பீடியா
- கருவிப் பகிர்வகம் - Tools Library
# பேண்தகுவியல் தலைப்புகள் பட்டியல்

## தொழில்நுட்பம்

- உருவாக்க செயல்கூடங்கள்
- தவளைப்பாய்ச்சல்
- :en:Pot-in-pot refrigerator
- :en:Biomass cook stove
- :en:Roundabout PlayPump
- Solar cooker
- உலக ஊர் கட்டமைப்பு கருவித் தொகுப்பு
- அனைத்துலக கருவிகள் கோப்பு
# பேண்தகுவியல் தலைப்புகள் பட்டியல்

## பொருளாதாரம் (வளர்ச்சியில்)

- சிறுகடன்
- :en:Self-help group (finance)
# பேண்தகுவியல் தலைப்புகள் பட்டியல்

## அமைப்புகள்

- கிராமின் வங்கி
- வெறுங்கால் கல்லூரி
- :en:Architecture for Humanity
# பேண்தகுவியல் தலைப்புகள் பட்டியல்

## வகைப்படுத்தப் படாதவை

- பச்சைத் தூய்மிப்பு
# ஜேன் ஆஸ்டின்

**ஜேன் ஆஸ்டின்** (*Jane Austen*, டிசம்பர் 16, 1775 – ஜூலை 18, 1817) ஒரு பிரிட்டானியப் பெண் எழுத்தாளர். இவர் எழுதிய நடுத்தர மக்களைப் பற்றிய நேசப் புனைவுகள் ஆங்கில இலக்கிய உலகில் இவருக்கு அழியாத இடத்தைத் தந்துள்ளன. இவரது புதினங்களில் காணப்படும் யதார்த்தவாதமும், கூர்மையான சமூக விமர்சனமும் வெகுஜன வாசகர்களிடம் மட்டுமல்லாது விமர்சகர்களிடமும், இலக்கிய ஆய்வாளர்களிடமும் இவருக்கு பெரும் மதிப்பைப் பெற்றுத்தந்துள்ளன.  
18ம் நூற்றாண்டின் இறுதியில் இங்கிலாந்தின் கீழ் நடுத்தரவர்க்கக் குடும்பம் ஒன்றில் பிறந்த ஆஸ்டின். தன் தந்தை மற்றும் சகோதரர்கள் மூலம் கல்வி கற்றார். அவருடைய எழுத்துப்பணியை அவரது குடும்பத்தார் பெரிதும் ஊக்குவித்தனர். இளம் வயதில் பலதரப்பட்ட இலக்கிய பாணிகளில் பரிசோதனையாக எழுதிப்பார்த்த ஆஸ்டின், பின் தனக்கே ஒரு பாணியை உருவாக்கிக் கொண்டார். 17ம் நூற்றாண்டில் பிரபலமாக இருந்த ”உணர்ச்சிகரமான புதின”ப் பாணியை நிராகரித்த ஆஸ்டினது படைப்புகளில் யதார்த்ததைமும், நகைச்சுவையும் இழைந்தோடுகின்றன. அவரது புதினங்கள் 18ம் நூற்றாண்டு ஆங்கிலப் பெண்கள் சமூகத்தில் முன்னேறவும் பொருளதார ஆதாயத்திற்காகவும் ஆண்களையும், திருமணத்தையும் சார்ந்திருந்ததை சுட்டிக்காட்டுகின்றன. 1811 முதல் 1816 வரை வெளியான *சென்ஸ் அண்ட் சென்சிபிளிட்டி*, *பிரைடு அண்ட் பிரிஜுடைஸ்*, *மான்ஸ்ஃபீல்டு பார்க்*, *எம்மா* ஆகிய நான்கு புதினங்கள் ஆஸ்டினுக்கு சிறிதளவு பேரையும் புகழையும் பெற்றுத் தந்தன. அவர் மறைவுக்குப் பின் *நார்த்தாங்கர் ஆப்பி*, *பெர்சுவேஷன்* என்று மேலுமிரு புதினங்களும் வெளியாகின. ஆஸ்டின் வாழ்ந்த காலத்தில் அவர் இலக்கிய உலகில் பெரிதாக அறியப்படவில்லை. அவர் இறந்து பல ஆண்டுகளுக்குப்பின் 1869ல் வெளியான *எ மெமயர் ஆஃப் ஜேன் ஆஸ்டின்* என்ற அவரது வாழ்க்கை வரலாறு சமூகத்தின் பார்வை அவர் படைப்புகளின் மீது திரும்பக் காரணமானது. அதன் பின்னர் அவரது புகழ் பரவி, அவரது புதினங்களுக்கு பெரும் வரவேற்பு உருவானது. தற்போது ஆஸ்டின் தலை சிறந்த ஆங்கில எழுத்தாளர்களுள் ஒருவராகக் கருதப்படுகிறார். ஆஸ்டினது படைப்புகள் பலமுறை தொலைக்காட்சித் தொடர்களாகவும், திரைப்படங்களாகவும் எடுக்கப்பட்டுள்ளன; உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.
# ஜேன் ஆஸ்டின்

## படைப்புக்களின் பட்டியல்

**புதினங்கள்**
- *Sense and Sensibility* (1811)
- *Pride and Prejudice* (1813)
- *Mansfield Park* (1814)
- *Emma (novel)|Emma* (1815)
- *Northanger Abbey* (1818, மறைவுக்குப் பின் வெளியானது)
- *Persuasion* (1818, மறைவுக்குப் பின் வெளியானது)  
**குறுகிய புனைகதை**
- *Lady Susan* (1794, 1805)  
**நிறைவேறாத புனைகதைகள்**
- *The Watsons* (1804)
- *Sanditon* (1817)  
**ஏனைய படைப்புக்கள்**
- *Sir Charles Grandison* (1793, 1800)
- *Plan of a Novel* (1815)
- Poems (1796-1817)
- Prayers (1796-1817)
- Letters (1796-1817)  
**இளமை பருவத்தில் எழுதிய புத்தகங்கள்&nbsp;— முதல்த்தொகுதி** (1787-1793)
- Frederic & Elfrida
- Jack & Alice
- Edgar & Emma
- Henry and Eliza
- The Adventures of Mr. Harley
- Sir William Mountague
- Memoirs of Mr. Clifford
- The Beautifull Cassandra
- Amelia Webster
- The Visit
- The Mystery
- The Three Sisters
- A beautiful description
- The generous Curate
- Ode to Pity  
**இளமை பருவத்தில் எழுதிய புத்தகங்கள்&nbsp;— இரண்டாம் தொகுதி** (1787-1793)
- Love and Freindship
- Lesley Castle
- The History of England
- A Collection of Letters
- The female philosopher
- The first Act of a Comedy
- A Letter from a Young Lady
- A Tour through Wales
- A Tale  
**இளமை பருவத்தில் எழுதிய புத்தகங்கள்&nbsp;— மூன்றாம் தொகுத்** (1787-1793)
- Evelyn
- Catharine, or the Bower
# ஜார்ஜ் ஆர்வெல்

**ஜார்ஜ் ஆர்வெல்** (*George Orwell*, ஜூன் 25, 1903&nbsp;– ஜனவரி 21, 1950) ஒரு பிரிட்டானிய எழுத்தாளர் மற்றும் இதழாளர். ஆங்கில எழுத்துலகின் முக்கிய ஆளுமைகளில் ஒருவராகக் கருதப்படும் இவரது இயற்பெயர் எரிக் ஆர்தர் பிளைர் (*Eric Arthur Blair*). ஆர்வெலின் படைப்புகளில் அவரது கருத்துத் தெளிவு, சர்வாதிகாரத்துக்கு எதிரான நிலைப்பாடுகள், ஜனநாயக சமதர்ம ஆதரவு, சமூக அநீதிகளுக்கெதிரான அறச்சீற்றம், மொழியாளுமை ஆகியவை காணக்கிடைக்கின்றன.  
அர்வெல் புனைவுகள், தருக்க பத்திகள், கவிதைகள், இலக்கிய விமர்சனம் என பலவகைப்பட்ட படைப்புகளை எழுதியுள்ளார். பிறழ்ந்த உலகுப் (dystopia) புதினமான *நைண்ட்டீன் எய்ட்டி ஃபோர்*, கம்யூனிசத்தை கேலி செய்த *அனிமல் ஃபார்ம்* ஆகிய இரண்டும் அவரது உலகப் புகழ்பெற்ற படைப்புகளாகும். இவை தவிர எசுப்பானிய உள்நாட்டுப் போரில் குடியரசுப் படைகளில் தன்னார்வல வீரராக பங்கேற்ற அனுபவங்களைத் தொகுத்து எழுதிய *ஹோமேஜ் டூ காத்தலோனியா* மற்றும் இலக்கியம், அரசியல் மொழி, பண்பாடு ஆகிய தலைப்புகளில் அவர் எழுதிய பல கட்டுரைகளும் சிறந்த படைப்புகளாகக் கருதப்படுகின்றன. தற்காலம் வரை ஆங்கில இலக்கியம், பண்பாடு, மொழி ஆகிய துறைகளில் ஆர்வெல்லின் தாக்கம் உணரப்படுகிறது. அவர் உருவாக்கிய புதுமொழிகள் (neologisms) பல இன்றளவும் பயன்பாட்டில் உள்ளன. அவை தவிர Orwellian (ஆர்வெல் படைப்புகளில் வருவது போன்ற) என்ற ஆங்கில பதமும் வெகுஜனப் பயன்பாட்டில் இடம் பிடித்துவிட்டது.
# முரசங்கோடு

**முரசங்கோடு** (ஆங்கிலம்: Murasancode or Murasancodu), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில், கல்குளம் வட்டத்தில், நெய்யூர் பேரூராட்சிக்கு உட்பட்ட ஓர் சிற்றூர் ஆகும்.
# முரசங்கோடு

## மக்களின் வாழ்க்கை முறை

முரசங்கோடு ஊரில் சுமார் 500 குடும்பங்கள் உள்ளன. இந்த ஊரின் மக்கள் தொகை சுமார் 2000 ஆகும். இவ்வுர் மக்கள் தொகையின் ஆண் பெண் விகிதம் 52க்கு 48 என்று கூறலாம். சுமார் 20 ஆண்டுகளுக்கு முன்பு விவசாயமே இங்கு முதன்மை தொழிலாக இருந்த்து. தற்போது மக்கள் பல்வேறு வேலைகளைச் செய்து வருகிறார்கள். பெரும்பாலான ஆண்கள் வெளியூர்களிலும், வெளிநாடுகளிலும் வேலைப் பார்த்து வருகிறார்கள். இவர்களில் பெரும்பாலானோர் கட்டிடப் பணிகளி்ல் ஈடுபட்டுள்ளனர். அரசு பணி செய்வோரில் பெரும்பாலானோர் ஆசிரியர்கள் என்பது குறிப்பிடத்தக்கது. இங்கு சுமார் 65 விழுக்காட்டினர் கான்கிரிட் வீடுகளிலும் 30 விழுக்காட்டினர் ஓட்டு வீடுகளிலும் மற்றவர்கள் ஓலை குடிசைகளிலும் வாழ்ந்து வருகின்றனர்.
# முரசங்கோடு

## ஆலயம்

இங்குள்ள மக்கள் அனைவரும் கத்தோலிக்க கிறிஸ்த்தவர்கள் ஆவர். ஊரின் நடுவே தூய கார்மல் அன்னை ஆலயம் அமைந்துள்ளது. மாங்குழியின் கிளைப்பங்காக இருந்த முரசங்கோடு கிபி 1963 ஆம் ஆண்டு தனிப்பங்காக உருவானது. இது கோட்டாறு மறைமாவட்டத்திற்கு உட்பட்ட பங்கு ஆகும். பங்கு அருட்பணிப் பேரவை இதனை நிர்வகிக்கும் பொறுப்பை ஏற்று செயல்பட்டு வருகின்றது. இப்பங்கில் 11 அன்பியங்கள் செயல்பட்டுவருகின்றன. பாளையம், கண்ணோடு ஆகியவை இதன் கிளைப்பங்குகளாகும். கோட்டவிளை பகுதியில் மக்களின் வசதிக்காக சிற்றாலயம் ஒன்று அமைக்கப்பட்டுள்ளது. கண்ணோடும், திங்கள் நகரில் உள்ள தச்சம்பரம்பும் முரசங்கோட்டிலிருந்து தனிகிளைப்பங்குகளாக வளர்ந்தவை என்பது குறிப்பிடத்தக்கது. ஒவ்வொரு ஞாயிற்று கிழமையும் காலை 07:30, புதன் மற்றும் வெள்ளி கிழமைகளில் மாலை 05:30, சனி கிழமை காலை 06:15 மணிக்கும் திருப்பலி நடைபெறுகிறது. பங்கு குடும்ப விழா, பாதுகாவலியான தூய கார்மல் அன்னையின் நாள்படி விழாவையொட்டி பத்து நாட்கள் சிறப்பாக நடைபெறுகிறது
அருட்பணி.பெனிட்டோ வ பங்குப்பணியாளராகப் பணியாற்றி வருகிறார்கள்.
# முரசங்கோடு

## கல்வி

இந்த ஊர் 100 சதவிகிதம் எழுத்தறிவுப் பெற்றுள்ளது. பெரும்பாலான மக்கள் கல்லூரிப் படிப்பை முடித்துள்ளார்கள். ஊரின் நடுவே கோயில் வளாகத்தில் 115 ஆண்டுகள் பழமை வாய்ந்த புனித மேரி ஆரம்பக் பள்ளி செயல்ப்பட்டு வருகின்றது.
# முரசங்கோடு

## சமூகப்பணி

இவ் ஊரில் இயேசுவின் திரு இருதய சபை அருட்கன்னியர்களால் நடத்தப்படுகின்ற ஏழை மாணவர் இல்லம் செயல்பட்டு வருகின்றது. மேலும் அடித்தள முழுவளர்ச்சி சங்கம் என்ற அமைப்பின் மூலம் பங்கிலுள்ள ஏழை மாணவர்களுக்கு கல்வி உதவி, குடிசை மாற்றும் திட்டம், மருத்துவ உதவிகள், ஆதரவற்ற முதியோர் உதவி போன்றவை எளிய முறையில் செயல்படுத்தப்பட்டுவருகிறது.
# முரசங்கோடு

## முரசு அறிவகம்

முரசு அறிவகம் ஊரின் முன்னேற்றத்தில் முக்கியப் பங்கு வகிக்கின்றது. இது 26 ஏப்ரல்,2010 அன்று பணி. ஜோசப் அருள் ஸ்டாலின் தலைமையில், குமரி ஆதவன் எழுச்சி உரையுடன் ஆரம்பிக்கப்பட்டது. தற்போது மறைக்கல்வி மாணவர்கள் இதணை பயன்படுத்தி வருகிறார்கள். இவ் அறிவகத்தில் சுமார் 300 புத்தகங்கள் உள்ளன.
# முரசங்கோடு

## முரசு இதழ்

முரசு அறிவகத்துடன் இணைந்து முரசு இதழ் மக்களின் அறிவை வளர்க்கும் பணியில் பெரும் பங்கு ஆற்றிவருகின்றது. மக்களின் பங்கெடுப்புடன் வரும் இவ்விதழ் ஒரு பல்சுவை இதழாகும். இது மூன்று மாதாத்திற்கு ஒரு முறை வெளிவருகின்றது.
# முரசங்கோடு

## குளங்கள்

இந்த ஊர் நீர் வளமும் நிலவளமும் கொண்ட ஊர். இயற்கை வளங்கள் சூழ்ந்த இவ் ஊரைச் சுற்றி 9 குளங்கள் காணப்படுகின்றன. அவைகளின் விவரம்
- முருங்கைப் பொத்தைக் குளம்
- காக்கான்பொன் குளம்
- பள்ளங் குளம்
- சீம்பிளிக் குளம்
- அம்மாள் குளம்
- வாலாங் குளம்
- காட்டுக்குளம்
- கண்ணோட்டுக் குளம்
- காஞ்சிராங்குளம்
# முரசங்கோடு

## கார்மல் சமூக கூடம்

கார்மல் சமூக கூடம் ஆலய வளாகத்தில் செயல்பட்டு வருகின்றது. பெரும்பாலும் இவ்வூரில் நடைபெறும் திருமணங்கள், மற்றும் முக்கிய நிகழ்ச்சிகள் அனைத்தும் இச்சமூக நலக் கூடத்திலேயே நடைபெறுகிறது.
# முரசங்கோடு

## சாலை வசதி

இரண்டு சாலைகள் இவ்வூர் மக்களின் போக்குவரத்து தேவையை பூர்த்தி செய்கின்றது. சாலைகள் விவரம்
- நெய்யூர்- காக்கான்பொன் குளம் இணைப்புச் சாலை
- நெய்யூர்-மேக்கோடுச் இனணப்புச் சாலை
# முரசங்கோடு

## மருத்துவ வசதி

பக்கத்திலுள்ள நெய்யூர் மருத்துவமனை இவ்வூர் மக்களின் மருத்துவத் தேவையை பூர்த்தி செய்து வருகின்றது. இம் மருத்துவமனை 1835 ம் ஆண்டு புரோட்டஸ்டாண்டு சபையினரால் தொடங்கப்பட்டது. தறப்போது இவ் மருத்துவமனையில் ஒரு கிளையாக இனடர்நேசனல் கேன்சர் சென்டர் என்ற புற்றுநோய்க்கு மருத்துவம் அளிக்கும் பிரிவும் செயல்பட்டு வருகிறது.
# முரசங்கோடு

## பக்கத்தில் உள்ள ஊர்கள்

- நெய்யூர்
- பாளையம்
- இலந்தவிளை
- மேக்கோடு
- திங்கள்நகர்
- இரணியல்
- பரம்பை
- கண்ணோடு
- கொக்கோடு
- ஆலங்கோடு
- ஆத்திவிளை
- பூச்சிக்காடு
- கோட்டவிளை
# விக்கிப்பீடியா:வெளி இணைப்புகள்

விக்கிப்பீடியா கட்டுரைகளின் இறுதியில் கட்டுரைக்கு தொடர்புடைய பிற வலைத்தளங்களுக்கு இணைப்பு தரலாம். அவ்வாறு தரும் போது கவனத்தில் கொள்ள வேண்டியன:  
1. தரப்படும் வெளியிணைப்பு தரமான, பயனுடைய உள்ளடக்கங்களைக் கொண்டதாக இருக்க வேண்டும்.
1. நீண்ட நாட்களுக்கு உயிர்ப்புடன் இருக்கக் கூடிய பக்கங்களை இணைக்கலாம்.
1. ஓர் இணைப்பு, மேற்கோள்களிலோ உசாத்துணைகளிலோ ஏற்கனவே இடம் பெற்றிருந்தால், மீண்டும் அதை வெளி இணைப்புகளில் தரக்கூடாது.
1. பதிப்புரிமை மீறியிருக்கக் கூடிய பக்கங்களுக்கு இணைப்பு தரக்கூடாது.
1. எரித இணைப்புகளையும், நச்சு நிரல் கொண்ட பக்கங்களையும் இணைக்கக் கூடாது.
1. ஒரு பயனர் தனது சொந்த அல்லது தான் தொடர்புபட்ட வலைத்தளத்துக்கோ, வலைப்பதிவுக்கோ வெளி இணைப்பு தரக்கூடாது.
1. வணிக நோக்குடன் வெளி இணைப்புகளை சேர்க்கக் கூடாது. எ. கா. சிம்லா கட்டுரையில் ஒரு பயண முகமையின் தளத்தை இணைத்தல்.
1. ஒரு விக்கிப்பயனரின் பக்கத்தை மற்றொரு விக்கிப்பயனர் இணைப்பதையும் முடிந்தவரை தவிர்க்க வேண்டும். ஆதாய முரண் (Conflict of Interest) ஏற்படாமல் தவிர்க்க வேண்டும்.
1. மேற்கோள்கள், உசாத்துணைகள் போன்ற கட்டுரையின் இதர பகுதிகளிலும் வணிக வெளியிணைப்புகளைத் தவிர்க்க வேண்டும். எடுத்துக்காட்டுக்கு, ஒரு புத்தக்கத்தை மேற்கோளாகத் தருவது என்றால் அதன் பெயர், ISBN விவரங்கள் தந்தால் போதும். அதனை விற்கும் தளத்துக்கு இணைப்பு தர வேண்டியதில்லை.
# நுணா

**நுணா** (*Morinda tinctoria*) அல்லது **மஞ்சணத்தி** அல்லது **மஞ்சள்நாறி** (*இலங்கை வழக்கு*: **மஞ்சள்வண்ணா**) எனப்படும் ஒருவகை மூலிகை சிறுமரமாகும். இது விதைகள் மூலம் இனப் பெருக்கம் செய்கிறது. சுமார் 15 அடி உயரம் வரை வளரும். தடிப்பான பட்டையும், இதிரடுக்கில் அமைந்த இலைகளையும், நாற்கோண சிறு கிளைகளையும் சிறிய வெண்ணிற மலர்களையும் முடிச்சு முடிச்சாக்காய்களையும் கருப்பு நிறப் பழங்களையும் உடைய மரம். மரத்தின் உட்புறம் மஞ்சள் வண்ணமாயிருக்கும்.
# நுணா

## சிறப்புகள்

:நுணா மரத்தை இக்காலத்திலும் தணக்க மரம் என வழங்குகின்றனர்.
- நுணாப்பூ வெண்ணிறத்தில் மல்லிகை அளவில் ஆனால், தடித்த இதழ்களுடன் பூக்கும்.
;சங்கப்பாடல்
:சங்க கால மகளிர் குவித்து விளையாடிய மலர்களில் தணக்கம் பூவும் ஒன்று.
;பயன்
- கருகருவென முடிச்சு முடிச்சாக இருக்கும் இதன் பழத்தை உண்பர். துவர்க்கும்.
- நுணா மரம் இலேசானது. என்றாலும் நாரோட்டம் இருப்பதால் வலிமையானது. நீர் இறைக்கும் கபிலை ஏற்றத்தில் எருதுகளின் கழுத்தில் பூட்டப்படும் நுகம் இந்த மரத்தால் செய்யப்படும்.
- படுக்க உதவும் கட்டில் கால்கள் இம்மரத்தால் செய்யப்படும்.
- குங்குமச் சிமிழ், தெய்வச் சிலைகள் போன்ற கலைப்பொருள் இதனால் செய்யப்படும்
# துத்திக்கீரை

**துத்திக்கீரை** அல்லது **வட்டத்துத்தி** (*Abutilon indicum* , *Indian Mallow*) என்பது புதர் வகையைச் சார்ந்த செடி ஆகும். துத்தி விதை மூலம் இனப்பெருக்கம் செய்கிறது. துத்திக்கீரையில் இலை, வேர், பட்டை, பூ ஆகியவை பயன் தரும் பகுதிகள் ஆகும். இதில் சிறுதுத்தி, மலைத்துத்தி, பெருந்துத்தி, வாசனைத்துத்தி, அரசிலைத்துத்தி, கருந்துத்தி, பணியாரத்துத்தி, பொட்டகத் துத்தி எனப் பல வகைகள் உள்ளன.
# துத்திக்கீரை

## பெயர்கள்

இதற்கு கக்கடி, கிக்கசி, அதிபலா போன்ற வேறுபெயர்களும் உண்டு. ‘துத்தி’ என்றால் உண்ணக்கூடியது என்ற பொருளை அகராதி தருகிறது.
# துத்திக்கீரை

## விளக்கம்

துத்தியானது புதர்ச் செடி வகையாகும். இது அகன்ற இதய வடிவமுடைய இலைகளைக் கொண்டதாகவும், அதன் விளிம்புகளில் இரம்பங்கள் போன்ற அமைப்புகளைக் கொண்டதாக காணப்படும். இதன் பூக்கள் மஞ்சள் நிறத்தில் காட்சி தரும். தாவரத்தின் அனைத்துப் பகுதிகளிலும் உரோம வளரிகள் உள்ளன. சிறுபிளவுகள் கொண்ட பெரிய ‘தோடு’ போன்ற இதன் காய்கள் வித்தியாசமான தோற்றம் கொண்டவை.
# துத்திக்கீரை

## பயன்கள்

இந்தக் கீரை மூலம் நோய்க்கு உள், வெளி மருந்தாகப் பயன்படுத்தப்படுகிறது.
# அமலா (நடிகை)

**அமலா** (பிறப்பு:செப்டம்பர் 12, 1968), இந்தியத் திரைப்பட நடிகை ஆவார். தமிழ், தெலுங்கு, இந்தி, மலையாளம் மற்றும் கன்னட மொழித் திரைப்படங்களில் நடித்துள்ளார்.
# அமலா (நடிகை)

## வாழ்க்கை வரலாறு

அமலா ஐரிஷ் தாய்க்கும் பெங்காலி தந்தைக்கும் மகளாக செப்டம்பர் 12, 1968 அன்று மேற்கு வங்கத்தில் பிறந்தார். அவருக்கு ஒரு சகோதரரும் சகோதரியும் உண்டு. விலங்குகள் மேல் கொண்ட அன்பால் 1992ஆம் ஆண்டு அமலா ஐதராபாத் புளு கிராசு இயக்கத்தை தொடங்கினார். 2015இல் அவர் தலைவியாக உள்ளார். இவரது மகன் அகில் அக்கினேனியும் ஒரு திரைப்பட நடிகர்.
# அமலா (நடிகை)

## திரைப்படங்கள்

| ஆண்டு | எண் | திரைப்படம் | இயக்குநர் | மொழி | குறிப்பு |
| --- | --- | --- | --- | --- | --- |
| 1986 | 1 | மைதிலி என்னை காதலி | டி. ராஜேந்தர் | தமிழ் |  |
| 2 | மெல்லத் திறந்தது கதவு | ஆர். சுந்தர்ராஜன் | தமிழ் |  |  |
| 3 | பன்னீர் நதிகள் | மா. பாஸ்கர் | தமிழ் |  |  |
| 4 | கண்ணே கனியமுதே | கண்ணன் சக்தி | தமிழ் |  |  |
| 5 | உன்னை ஒன்று கேட்பேன் | யார் கண்ணன் | தமிழ் |  |  |
| 6 | ஒரு இனிய உதயம் | ஆர். செல்வம் | தமிழ் |  |  |
| 1988 | 7 |  |  |  |  |
# அமலா (நடிகை)

## சின்னத்திரை

- உயிர்மெய்
# வெற்றி விழா

***வெற்றி விழா*** (*Vetri Vizha)* 1989 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் கமல்ஹாசன், பிரபு, அமலா, குஷ்பூ மற்றும் பலர் நடித்துள்ளனர். இளையராஜா இப்படத்தின் இசையமைப்பாளர் ஆவார். 2017 ஆகஸ்ட் 4ம் தேதி இத்திரைப்படம் டிஜிட்டல் வடிவில் மீண்டும் வெளியானது.
# வெற்றி விழா

## நடிகர்கள்

- கமல்ஹாசன் - வெற்றி
- பிரபு - விஜய்
- அமலா - லலிதா
- குஷ்பூ - ஜெயா
- சலிம் கௌஸ் - ஜிந்தா
- சசிகலா - ஷெர்லி
- சௌகார் ஜானகி
- டிஸ்கோ சாந்தி
- வி. கே. ராமசாமி
- தியாகு
- எஸ். எஸ். சந்திரன்
- ஜனகராஜ்
- சின்னி ஜெயந்த்
- மயில்சாமி
- பொன்னம்பலம்
- ராதாரவி
# வெற்றி விழா

## பாடல்கள்

இத்திரைப்படத்திற்கு இளையராஜா இசையமைத்திருந்தார்.
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | *மாருகோ மாருகோ* | எஸ். பி. பாலசுப்பிரமணியம், கே. எஸ். சித்ரா | வாலி | 05:48 |  |
| 2 | *பூங்காற்று உன் பேர் சொல்ல* | எஸ். பி. பாலசுப்பிரமணியம், கே. எஸ். சித்ரா | வாலி | 04:35 |  |
| 3 | *தத்தோம் தலாங்கு* | எஸ். பி. பாலசுப்பிரமணியம், எஸ். ஜானகி | வாலி | 04:31 |  |
| 4 | *வானம் என்ன கீழிருக்கு* | எஸ். பி. பாலசுப்பிரமணியம், மலேசியா வாசுதேவன் | வாலி | 05:17 |  |
| 5 | *சீவிச் சினுக்கெடுத்து* | மலேசியா வாசுதேவன், எஸ். ஜானகி | கங்கை அமரன் | 04:30 | } |
# வெற்றி விழா

## வெளியீடு

28 அக்டோபர் 1989 தீபாவளி பண்டிகை அன்று இப்படம் வெளியானது. இப்படம் 175 நாட்கள் மேல் ஓடி வெள்ளி விழா கொண்டாடியது.
# பிரதாப் போத்தன்

**பிரதாப் கே போத்தன்** (*Pratap Pothen*, 13 ஆகத்து 1952 – 15 சூலை 2022) இந்தியத் திரைப்பட நடிகரும், இயக்குநரும், எழுத்தாளரும், திரைப்படத் தயாரிப்பாளரும் ஆவார். இவர் முக்கியமாக மலையாளம், தமிழ், தெலுங்கு மற்றும் இந்தி ஆகிய மொழிப்படங்களில் நூற்றுக்கும் மேற்பட்ட படங்களில் நடித்துள்ளார்.
# பிரதாப் போத்தன்

## விருதுகள்

- சிறந்த நடிகருக்கான பிலிம்பேர் விருது - மலையாளம் - தகர (1979)
- சிறந்த நடிகருக்கான பிலிம்பேர் விருது - மலையாளம் - சாமரம் (1980)
- சிறந்த அறிமுக இயக்குநர் படத்திற்கான இந்திரா காந்தி விருது - மீண்டும் ஒரு காதல் கதை (1985)
- சிறந்த இயக்குநருக்கான பிலிம்பேர் விருது - மலையாளம் - ரிதுபேதம் (1987)
- எதிர்மறை பாத்திரத்தில் சிறந்த நடிகருக்கான திரைப்பட விருது - 22 பெண் கோட்டயம் (2012)
- கேரள மாநில திரைப்பட விருது - சிறப்பு ஜூரி விருது - (2014)
# பிரதாப் போத்தன்

## திரைப்படங்கள்

### இயக்குநராக

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1985 | *மீண்டும் ஒரு காதல் கதை* | தமிழ் | நடிகராக
எழுத்து
அறிமுக இயக்குனருக்கான இந்திரா காந்தி விருது |
| 1987 | *ருத்ரபீடம்* | மலையாளம் | சிறந்த இயக்குனருக்கான பிலிம்பேர் விருது– மலையாளம் |
| 1988 | *டைசி* | மலையாளம் | இதில் எழுத்தாளராகவும் செயல்பட்டார் |
| 1988 | *ஜீவா* | தமிழ் | இதில் எழுத்தாளராகவும் செயல்பட்டார் |
| 1989 | *வெற்றி விழா* | தமிழ் | இதில் எழுத்தாளராகவும் செயல்பட்டார் |
| 1990 | *மை டியர் மார்த்தாண்டன்* | தமிழ் | இதில் எழுத்தாளராகவும் செயல்பட்டார் |
| 1991 | *சைத்தன்யா* | தெலுங்கு | இதில் எழுத்தாளராகவும் செயல்பட்டார் |
| 1992 | *மகுடம்* | தமிழ் | இதில் எழுத்தாளராகவும் செயல்பட்டார் |
| 1993 | *ஆத்மா* | தமிழ் | இதில் எழுத்தாளராகவும் செயல்பட்டார் |
| 1994 | *சீவலப்பேரி பாண்டி* | தமிழ் |  |
| 1995 | *லக்கி மேன்* | தமிழ் | இதில் எழுத்தாளராகவும் செயல்பட்டார் |
| 1997 | *ஒரு யாத்தரமொழி* | மலையாளம் | } |
# பிரதாப் போத்தன்

## திரைப்படங்கள்

### எழுத்தாளராக

- *சொல்ல துடிக்குது மனசு* (1988)
# செம்பருத்தி (திரைப்படம்)

**செம்பருத்தி** (*Chembaruthi*) 1992 ஆம் ஆண்டு வெளிவந்த தமிழ்த் திரைப்படமாகும். ஆர். கே. செல்வமணி இயக்கத்தில், கோவைத்தம்பி தயாரிப்பில் வெளிவந்த இத்திரைப்படத்தில் பிரசாந்த், ரோஜா, மன்சூர் அலி கான், நாசர் மற்றும் பலர் நடித்துள்ளனர்.
# செம்பருத்தி (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்தார்.
# ரோஜா செல்வமணி

**ரோஜா செல்வமணி** (*Roja Selvamani*, பிறப்பு: 17 நவம்பர் 1972) என்பவர் ஒரு தென்னிந்தியத் திரைப்பட நடிகையும் அரசியல்வாதி ஆவார். இவர் 1991 முதல் 2002 வரை தமிழ், தெலுங்கு ஆகிய மொழித் திரைப்படங்களில் முன்னணி நடிகையாக இருந்தார். மேலும் ஒரு சில கன்னடம், மலையாள மொழிப் படங்களிலும் நடித்துள்ளார். தற்போது ஆந்திர பிரதேசத்தின் சுற்றுலா, கலாச்சாரம் மற்றும் இளைஞர் மேம்பாட்டு அமைச்சராக பணியாற்றி வருகிறார்.  
இவர் மூன்று நந்தி விருதுகளையும் ஒரு தமிழக அரசு திரைப்பட விருதையும் வென்றுள்ளார். 2022 ஆம் ஆண்டில், ஒரு அரசியல்வாதியாக தனது அரசியல் வாழ்க்கையில் அதிக கவனம் செலுத்துவதற்காக திரைப்படத் துறையை விட்டு விலகுவதாக ரோஜா அறிவித்தார். இனி எந்தப் படத்திலும் நடிக்கப் போவதில்லை என்றும் அறிவித்துள்ளார்.
# ரோஜா செல்வமணி

## ஆரம்பகால வாழ்க்கை

ஸ்ரீ லதா ரெட்டி என்ற இயற்பெயர் கொண்ட ரோஜா 1972 நவம்பர் 17 அன்று ஆந்திர பிரதேசத்தின் திருப்பதி மாவட்டத்தில் உள்ள திருப்பதியில் நாகராஜா ரெட்டி, இலலிதா ஆகியோருக்குப் பிறந்தார். இவருக்கு குமாரசாமி ரெட்டி, இராமபிரசாத் ரெட்டி ஆகிய இரு சகோதரர்கள் உண்டு.  
பின்னர், இந்த குடும்பம் ஐதராபாத்திற்கு இடம் மாறினார். இவர் திருப்பதியில் உள்ள ஸ்ரீ பத்மாவதி மகளிர் பல்கலைக்கழகத்தில் அரசியல் அறிவியலில் இளநிலைப் பட்டம் பெற்றார். ரோஜா திரைப்படங்களில் நுழைவதற்கு முன்பு குச்சிப்புடி கற்று நடனம் ஆடினார்.
# ரோஜா செல்வமணி

## நடித்த தமிழ்த் திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1992 | *செம்பருத்தி* | செம்பருத்தி |  |
| 1992 | *சூரியன்* |  |  |
| 1993 | *உழைப்பாளி* | விமலா |  |
| 1994 | *அதிரடிப்படை* |  |  |
| 1994 | *இந்து* | இந்து |  |
| 1994 | *வீரா* | ரூபா |  |
| 1994 | *சரிகமபத நீ* | அர்ச்சனா |  |
| 1995 | *எங்கிருந்தோ வந்தான்* | அர்ச்சனா |  |
| 1995 | *ராஜ முத்திரை* |  |  |
| 1995 | *அசுரன்* |  |  |
| 1995 | *இராசய்யா* | அனிதா |  |
| 1995 | *மக்கள் ஆட்சி* | சரசு |  |
| 1995 | *ஆயுத பூஜை* | சிந்தாமணி |  |
| 1996 | *பரம்பரை* | பருவதம் |  |
| 1996 | *ராஜாளி* |  |  |
| 1996 | *தமிழ்ச் செல்வன்* | பாத்திமா |  |
| 1997 | *வள்ளல்* | ரோஜா |  |
| 1997 | *அடிமைச் சங்கிலி* |  |  |
| 1997 | *பாசமுள்ள பாண்டியரே* |  |  |
| 1997 | *கடவுள்* | பார்வதி |  |
| 1997 | *அரசியல்* | சுப்ரியா |  |
| 1998 | *உன்னிடத்தில் என்னை கொடுத்தேன்* | ராதா | சிறந்த நடிகைக்கான தமிழக அரசு திரைப்பட விருது
தமிழில் சிறந்த நடிகைக்கான சினிமா எக்சுபிரசு விருது |
| 1998 | *என் ஆசை ராசாவே* |  |  |
| 1998 | *வீரம் விளஞ்ச மண்ணு* |  |  |
| 1998 | *புதுமைப்பித்தன்* | செண்பகம் |  |
| 1998 | *காதல் கவிதை* | அவராகவே | சிறப்புத் தோற்றம் |
| 1999 | *ஹவுஸ்புல்* |  |  |
| 1999 | *சின்ன ராஜா* | இராதா |  |
| 1999 | *நெஞ்சினிலே* | அவராகவே | சிறப்புத் தோற்றம் |
| 1999 | *சின்ன துரை* | புஷ்பவல்லி |  |
| 1999 | *சுயம்வரம்* | ஈஸ்வரி |  |
| 1999 | *முகம்* | மாலினி |  |
| 1999 | *ஊட்டி* | சாரு |  |
| 1999 | *திருப்பதி ஏழுமலை வெங்கடேசா* | Ragini |  |
| 1999 | *அழகர்சாமி (திரைப்படம்)* | சுஜா |  |
| 2000 | *திருநெல்வேலி* |  |  |
| 2000 | *ஏழையின் சிரிப்பில்* | சரோஜா |  |
| 2000 | *சந்தித்த வேளை* | திலகா |  |
| 2000 | *கந்தா கடம்பா கதிர்வேலா* | ரூபிணி |  |
| 2000 | *கூடி வாழ்ந்தால் கோடி நன்மை* | தமிழ்செல்வி |  |
| 2000 | *புரட்சிக்காரன்* | கனிமொழி |  |
| 2000 | *இண்டிபெண்டன்ஸ் டே* |  |  |
| 2000 | *பொட்டு அம்மன்* | துர்கா |  |
| 2001 | *லூட்டி* | கீதா |  |
| 2001 | *நிலா காலம்* | நிலாவின் தாய் |  |
| 2001 | *சொன்னால் தான் காதலா* | ரோஜா |  |
| 2001 | *சூப்பர் குடும்பம்* | ராக்கு |  |
| 2001 | *விஸ்வநாதன் ராமமூர்த்தி* | மீனா |  |
| 2001 | *மாயன்* | அழகம்மா |  |
| 2001 | *வீட்டோட மாப்பிள்ளை* | மீனா |  |
| 2001 | *மிட்டா மிராசு* | மீனாட்சி |  |
| 2001 | *கோட்டை மாரியம்மன்* | கோட்டை மாரியம்மன் |  |
| 2002 | *அங்காள பரமேஸ்வரி* | பார்வதி |  |
| 2002 | *ஷக்கலக்கபேபி* |  |  |
| 2003 | *அரசு* | சிவகாமி |  |
| 2003 | *சக்சஸ்* | இராதிகா |  |
| 2005 | *மாயாவி* | அவராகவே | சிறப்புத் தோற்றம் |
| 2005 | *கரகாட்டக்காரி* |  |  |
| 2006 | *பாசக்கிளிகள்* | அங்கையர்கன்னி |  |
| 2006 | *பாரிஜாதம்* | சிறீதரின் தாய் |  |
| 2006 | *குருசேத்திரம்* | வைசுணவி |  |
| 2007 | *குற்றப்பத்திரிகை* | கீதா |  |
| 2007 | *நினைத்து நினைத்துப் பார்த்தேன்* | விக்ராந்தின் தாய் |  |
| 2008 | *எல்லாம் அவன் செயல்* |  |  |
| 2011 | *காவலன்* | தேவிகா முத்து இராமலிங்கம் |  |
| 2012 | *சகுனி* | சிறீதேவியின் தாய் |  |
| 2013 | *மாசாணி* | இராசேசுவரி |  |
| 2014 | *ஆப்பிள் பெண்ணே* | அம்சவள்ளி |  |
| 2015 | *கில்லாடி* | அங்கையர்கன்னி |  |
| 2015 | *புலன் விசாரணை 2* |  |  |
| 2015 | *என் வழி தனி வழி* | } |  |
# பாரிஜாதம் (2006 திரைப்படம்)

**பாரிஜாதம்** 2006ஆம் ஆண்டு வெளிவந்த தமிழ்த் திரைப்படமாகும். பாக்யராஜ் இயக்கத்தில் வெளிவந்த இத்திரைப்படத்தில் பிரித்விராஜ் சுகுமாரன், சரண்யா பாக்யராஜ் மற்றும் பலர் நடித்திருந்தனர்.
# பாரிஜாதம் (2006 திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "காட்சிகளாக விரியும் கதையிலேயே காமெடி, காதல், சென்டிமென்ட், சோகம் என அத்தனையும் கலந்து பண்ணியிருப்பது மிக ரசனையான கற்பனை... பாரிஜாதம்... ‘பாக்யராஜ்யம்’!" என்று எழுதி மதிப்பெண்களை வழங்கினர்.
# செல்வராஜா ரஜீவர்மன்

**செல்வராஜா ரஜீவர்மன்** (இறப்பு: ஏப்ரல் 29, 2007) யாழ்ப்பாணத்தைச் சேர்ந்த ஒரு ஊடகவியலாளர். யாழ்ப்பாண நகரில் அதியுயர் பாதுகாப்பு வலயப் பகுதியில் வைத்து இவர் சுட்டுக்கொல்லப்பட்டார். சுட்டுக்கொல்லப்படும் போது இவருக்கு வயது 25.
# செல்வராஜா ரஜீவர்மன்

## வாழ்க்கைச் சுருக்கம்

யாழ்ப்பாணத்தில் புத்தூர் ஆவரங்கால் என்ற ஊரில் பிறந்த இவர் புத்தூரிலேயே கல்வி கற்று யாழ்ப்பாணப் பல்கலைக்கழகத்தில் வெளிவாரி பட்டப்படிப்பு மாணவனாக இருந்தவர்.  
ரஜீவர்மன் படுகொலை செய்யப்படும் காலப்பகுதியில் உதயன் பத்திரிகையில் அலுவலகச் செய்தியாளராகப் பணியாற்றினார். யாழ்ப்பாணக் குடாநாட்டில் பத்திரிகைப் பணியென்பது அச்சுறுத்தலுக்குள்ளாகியிருந்த காலப்பகுதியில் பணியாற்றியவர். தினமும் இலங்கை மனித உரிமைகள் ஆணைக்குழு மற்றும் யாழ்.சிவில் சமூக அமைப்புக்களின் காரியாலயங்களுக்கும் செய்தியாளனாக சென்று வெளிக்கொண்டு வருவதில் இவர் பெரும் பணியாற்றியவர்.
# செல்வராஜா ரஜீவர்மன்

## ஊடகத்துறையில்

”நமது ஈழநாடு” பத்திரிகை குடாநாட்டில் ஆரம்பிக்கப்பட்ட சமயத்தில் அலுவலகச் செய்தியாளராக இணைந்து கொண்ட ரஜீவர்மன் மூன்று ஆண்டுகளில் அப்பத்திரிகையில் உதவி ஆசிரியராக பதவி உயர்த்தப்பட்டார். எனினும் நமது ஈழநாடு பத்திரிகை மூடப்பட்ட நிலையில் அங்கிருந்து யாழ் தினக்குரல் பத்திரிகையில் தனது பணியைத் தொடர்வதற்காக இணைந்து கொண்ட போதும் அங்கிருந்து பணியாற்றுவதில் இவருக்கு ஏற்ற சந்தர்ப்பம் கிட்டாத நிலையில் உதயன் பத்திரிகையில் தன்னை இணைத்துக்கொண்டார். உதயன் பத்திரிகையில் அந்நிறுவனத்தின் ஆட்சேர்ப்பு வரையரைக்கிணங்க அலுவலகச் செய்தியாளராகப் பணியாற்றினார். இவர் யாழ்ப்பாணத்தில் மூத்த பத்திரிகையாளர் ச. ராதேயன் மற்றும் கானமயில்நாதன், இளம்பத்திரிகை ஆசிரியர் கண்ணன் ஆகியோரிடம் இளநிலைப் பத்திரிகையாளராகப் பணியாற்றி தொழிலை கற்றுள்ளார்.
# செல்வராஜா ரஜீவர்மன்

## படுகொலை

2007 ஏப்ரல் 28 ஆம் நாள் சனிக்கிழமை இரவு "உதயன்' ஆசிரிய பீடத்தில் தமது பணியை முடித்துக்கொண்டு அடுத்த நாள் காலையில் அலுவலகத்திலிருந்து புறப்பட்டார். காலை 10 மணியளவில் யாழ்ப்பாண நகரின் அதியுயர் பாதுகாப்பு வலயப் பகுதியில் யாழ்ப்பாணம் ஸ்ரான்லி வீதியில் இராசாவின் தோட்ட வீதியிலிருந்து சுமார் ஐம்பது யார் தூரத்தில் அவர் வந்துகொண்டிருந்தபோது இனந்தெரியாதோரால் சுடப்பட்டார். அவ்விடத்திலேயே அவர் மரணமானார்.
# செல்வராஜா ரஜீவர்மன்

## நிதி உதவி

யாழ்ப்பாணத்தில் சுட்டுக்கொல்லப்பட்ட ஊடகவியலாளர் செவ்வராஜா ரஜீவர்மனின் குடும்பத்துக்கு நிதி உதவியொன்றை இலங்கைத் தமிழ் ஊடகவியலாளர் ஒன்றியம் 19-04-2011 அன்று வழங்கியது.
# சோபனா

**சோபனா** (பிறப்பு - மார்ச் 21, 1970) தென்னிந்தியத் திரைப்பட நடிகை ஆவார். மலையாள மொழித் திரைப்படம் மூலம் திரைப்படத்துறைக்கு அறிமுகமானவர் சோபனா. தெலுங்கு, தமிழ், இந்தி, கன்னடம் மற்றும் ஆங்கிலப் படங்களில் மேலதிகமாக கிட்டத்தட்ட 230 படங்களில் நடித்துள்ளார். இவர் ஒரு புகழ் பெற்ற பரதநாட்டியக் கலைஞரும் ஆவார். இவர் இரண்டு தேசிய திரைப்பட விருதுகள், ஒரு கேரள மாநில திரைப்பட விருது மற்றும் பல விருதுகளை வென்றுள்ளார்.  
சோபனா 1980 மற்றும் 1990 களில் ஒரு முன்னணி நடிகையாக தன்னை நிலைநிறுத்திக் கொண்டார். அடூர் கோபாலகிருஷ்ணன், அரவிந்தன், கைலாசம் பாலசந்தர், ஏ. எம் பாசில், மணிரத்னம், பரதன், உப்பலபதி நாராயண ராவ், மற்றும் பிரியதர்சன் போன்ற இயக்குநர்களுடன் பணியாற்றியுள்ளார். மலையாளத் திரைப்படமான *மணிச்சித்ரதாழ்* (1993) மற்றும் ஆங்கில திரைப்படமான *மித்ர், மை ஃப்ரெண்ட்* (2001) ஆகியவற்றில் நடித்ததற்காக, இரண்டு முறை சிறந்த நடிகைக்கான தேசிய திரைப்பட விருதை வென்றார்.  
பாரத நாட்டியம் நடனக் கலைஞர்களான சித்ரா விஸ்வேஸ்வரன் மற்றும் பத்மா சுப்ரமணியம் ஆகியோரின் கீழ் சோபனா பயிற்சி பெற்றார். இவர் தனது இருபதுகளில் ஒரு சுயாதீனமான நடிகையாகவும் நடன இயக்குநராகவும் உருவெடுத்தார். தற்போது சென்னையில் "கலார்ப்பனா" என்ற நடனப் பள்ளியை நடத்தி வருகிறார். 2014 ஆம் ஆண்டில் கேரள மாநில அரசு இவருக்கு "கலா ரத்னா" என்ற விருது வழங்கி கௌரவித்தது. 2019 ஆம் ஆண்டில், டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தில் இருந்து இவருக்கு மதிப்புறு முனைவர் பட்டம் வழங்கப்பட்டது.
# சோபனா

## சொந்த வாழ்க்கை

சோபனா தனது பள்ளிப்படிப்பை கோயம்புத்தூரில் புனித தோமையர் மேல்நிலைப்பள்ளியில் முடித்தார். இவர் திருவிதாங்கூர் சகோதரிகளான இலலிதா, பத்மினி மற்றும் இராகினி ஆகியோரின் மருமகள் ஆவார். இவர்கள் மூவரும் பாரம்பரிய இந்திய நடனக் கலைஞர்கள் மற்றும் நடிகைகள் ஆவர். நடிகை சுகுமாரி இவரது தந்தைவழி அத்தை ஆவார். மலையாள நடிகை அம்பிகா சுகுமாரன், மலையாள நடிகர்கள் வினீத் மற்றும் கிருட்டிணா இவரது உறவினர் ஆவார். இவர் அனந்தநாராயணி என்பவரை வளர்ப்பு மகளாக்கிக் கொண்டார்.
# சோபனா

## நடன வாழ்க்கை

அவர்கள் பத்மசிறீ விருதை புது தில்லியில் சோபனாவுக்கு 2006 மார்ச் 20 அன்று வழங்கினார்.]]
சோபனா ஒரு திறமையான பரத நாட்டிய நடனக் கலைஞர் ஆவார். சித்ரா விஸ்வேஸ்வரனின் கீழ் தமிழ்நாட்டின் சென்னையில், உள்ள சிதம்பரம் அகாடமியில் நடனப் பயிற்சி செய்தார். பரத நாட்டியத்தில் ஒரு முக்கிய அங்கமான "அபினயத்தை" சோபனா நன்கு நடனமாடினார். விஜய் தொலைக்காட்சியில் ஒளிபரப்பப்பட்ட நடனத்திற்கான மெய்நிகர் தொடரான 'ஜோடி நம்பர் 1' என்ற நிகழ்ச்சியின் நடுவரில் ஒருவராக இருந்தார். இவர் 1989 இல் தனது சொந்த நடனப் பள்ளியான `கலாபினயா'வைத் தொடங்கி 1992 இல் பதிவு செய்தார். 1994 ஆம் ஆண்டு முதல் சூர்யா கிருஷ்ணமூர்த்தி ஏற்பாடு செய்த மதிப்பு மிக்க சூர்யா இசை மற்றும் நடன விழாவில் சோபனா நிகழ்ச்சியை நிகழ்த்தியுள்ளார். 1999 ஆம் ஆண்டில், சோபனா பிரபுதேவா மற்றும் ஏ. ஆர். ரகுமானுடன் சேர்ந்து ஜெர்மனியின் மியூனிக்கில் நடந்த " மைக்கேல் ஜாக்சன் அண்ட் பிரண்ட்ஸ் " இசை நிகழ்ச்சியில் ஒரு தமிழ்த் திரைப்பட நடனக் குழுவுடன் நிகழ்த்தினார். 2000 ஆம் ஆண்டில் மணிரத்தனத்தின் மேடை நிகழ்ச்சியான "நேற்று, இன்று, நாளை" என்ற நிகழ்ச்சியின் ஒரு பகுதியாகவும் இருந்தார். 1994 ஆம் ஆண்டில், சோபனா சென்னையில் பாரம்பரிய நடனத்திற்காக "கலார்ப்பனா" என்ற ஒரு நாட்டியப் பள்ளியை நிறுவினார். கலைத்துறையில் இவரின் பங்களிப்புகளுக்காக 2025 ஆம் ஆண்டில் இந்தியாவின் மூன்றாவது மிக உயரிய விருதான பத்ம பூசண் விருது இவருக்கு வழங்கப்பட்டது.